jkorsvik/nowiki_second_scrape_merged huggingface dataset:
Jordstengel

En jordstengel er en stengel som vokser horisontalt, vanligvis under jorden og som ligner på en rot. Den kalles også rhizom, av gresk rhiza som betyr «rot». Et viktig skille mellom røtter og jordstengler er at de utvikler små bladknopper, noe røtter aldri gjør. Bladene kan være svært små, eller slitt bort slik at det bare ses arr etter dem. De er ikke vanlige blad, men skjellignende blad uten klorofyll. Jordstengler har også ledd (nodier) hvor det dannes nye røtter og skudd. Noen planter, slik som jordbær (Fragaria vesca), har horisontale sideskudd over jorden med samme funksjon som kalles utløpere. 
Fordi det hos noen planter, for eksempel hos takløk, kan være vanskelig å definere et entydig skille mellom utløpere (stoloner) og jordstengler (rhizomer) finnes det forskjellige definisjoner. Vanligvis er det likevel tilstrekkelig å trekke et skille ved at utløpere vokser over eller på jorden, mens jordstengler vokser i eller under jorden.
Når flerårige planter har jordstengler, kan de også ha funksjon som næringslager og fylles med opplagsnæring. Slike jordstengler har ikke lenger evnen til å spre planten og blir etterhvert forvedet, det vil si at de danner en beskyttende bark. Potet er en oppsvulmet jordstengel, fylt med opplagsnæring i form av stivelse. Den og lignende knoller kalles stengelknoller.
Jordstengler er vanlig hos mange av de mest utfordrende ugressplantene, og bidrar til deres raske spredning ved hjelp av vegetativ formering. Det gjør de ved at det skyter opp nye skudd fra stenglene som setter rot. Selv små biter av jordstenglene kan i mange tilfeller føre til at det dukker opp en ny plante. De kan være så effektive formeringsorgan at noen planter, slik som kveke, er mer avhengige av jordstenglene enn de er av frøene. Andre plagsomme ugress med jordstengler er skvallerkål, ugrasklokke, kveke, sneller og hestehov. 


== Bilder ==

		
		
		


== Kilder ==
Grey-Wilson, Christopher (1992). Teknologisk forlags store illustrerte flora. Teknologisk forl. s. 33. ISBN 8251203554. 
Aarnes, Halvor (2000). Planteanatomi. Oslo: Universitetet i Oslo, Biologisk institutt. s. 33. ISBN 8290934203. 


== Eksterne lenker ==
(en) Rhizomes – kategori av bilder, video eller lyd på Commons 
(en) Rhizome – galleri av bilder, video eller lyd på Commons
Pavel Durov

Pavel Durov (født 10. oktober 1984 i St. Petersburg) er en russisk entreprenør, milliardær og en av grunderne bak det sosiale nettstedet Vkontakte (VK). Han var generaldirektør i VK fra 2006 til 2014.. Med rundt 480 000 brukere var VKontakte Russlands største og verdens 14. største nettsted i mars 2018. Han startet nettsamtale-selskapet Telegram Messenger LLC i 2013. Selskapet står bak chattetjenesten Telegram, som ifølge Pavels kanal i 2021 nådde 500 millioner aktive brukere hver måned.


== Bakgrunn ==
Pavel Durov ble født i St. Petersburg, man tilbrakte store deler av barndommen sin i Torino i Italia fordi faren, filologen Valerij Durov, arbeidet ved et universitet der. Durov gikk på en italiensk barneskole, men på ungdomsskole og gymnas i St. Petersburg. Etter å ha gått ut fra gymnaset i 2001 fulgte han i farens fotspor og studerte filologi ved universitetet i St. Petersburg, med fordypning i engelsk språkvitenskap og oversettelse. Da han var ferdig med studiene i 2006 etablerte han det sosiale nettstedet Vkontakte. Durov utviklet senere en tjeneste som heter Telegram, som er tilgjengelig både for iPhone og Android-telefoner, i tillegg til klienter på Windows, Mac og Linux.
Etter å ha blitt kastet som administrerende direktør i VK i 2004, har han og broren Nikolai Durov reist verden rundt i en slags selvpålagt eksiltilværelse. Eksiltilværelsen kom etter sterkere politisk press mot og myndighetskontroll av VK, og politisk press mot Durov selv hjemme i Russland. Durov anser seg som en «verdensborger», og i 2014 ble han statsborger i det karibiske landet Saint Kitts og Nevis.I 2017 ble han utnevnt av Verdens økonomiske forums (WEF) til en såkalt Young Global Leader, som representant fra Finland.


== Referanser ==


== Kilder ==
ttp://vk.com/id1
http://ria.ru/society/20140421/1004858507.html
http://lenta.ru/news/2012/05/10/durov/
http://www.alexa.com/siteinfo/vk.com Arkivert 28. juli 2013 hos Wayback Machine.
https://web.archive.org/web/20120122225740/http://www.dld-conference.com/speakers/digital-business/pavel-durov_aid_3087.html
http://www.vesti.ru/doc.html?id=1505851


== Eksterne lenker ==
Offisielt nettsted 
(en) Pavel Durov – kategori av bilder, video eller lyd på Commons 
(en) Pavel Durov på Internet Movie Database 
Pavel Durov på Twitter 
Pavel Durov på Instagram 
Pavel Durov på YouTube 
(en) Pavel Durov på Telegram 
(ru) Pavel Durov på Telegram
Max Schrems

Maximillian «Max» Schrems  (født 1987) er en østerriksk jurist og internettaktivist, og grunnleggeren av europe-v-facebook.org. Schrems ble kjent etter at han i 2012 skrev til Facebook og krevde utlevert all informasjon om seg selv, og deretter mottok et dokument på 1 222 sider. Han grunnla Facebook-gruppen Europe vs. Facebook og fikk Facebook til å tillate synspunkter på policyforandringene i 2012.Schrems innklagde EUs kommissær for databeskyttelse til Domstolen i EU. Kommissæren hadde avslått å behandle Schrems' klage over at Facebook Ireland Ltd utleverte sine brukeres personopplysninger til USA og oppbevarer dem på servere i dette landet. Ved en avgjørelse 6. oktober 2015 vant Schrems frem med sin klage, idet Domstolen opphevet den såkalte Safe Harbor-avtalen inngått mellom EU og USA. 
I juli 2020 falt den såkalte Schrems II-dommen, som fastslo tilleggskriterier for utveksling av personopplysninger fra EU/EØS-land til land utenom EU/EØS.


== Referanser ==


== Eksterne lenker ==
(en) Offisielt nettsted 
(en) Maximilian Schrems – kategori av bilder, video eller lyd på Commons 
(en) Maximilian Schrems på Internet Movie Database 
(en) Maximilian Schrems hos The Movie Database 
Maximilian Schrems på Twitter
Bethylinae

Bethylinae er en underfamilie av stilkvepser. Artene er små, gjerne maurlignende, og opptrer stort sett som parasitoider som snylter på larver av biller og sommerfugler.


== Utseende ==
Små (1,5–10 mm, vanligvis 3–4 mm lange), oftest svarte eller rødlige vepser. Hodet er nokså stort og kantete, gjerne lenger enn bredt. Antennene er trådformede, ganske korte til temmelig lange, og har vanligvis 12 ledd hos hunnene, 13 hos hannene. Kroppen er slank og mer eller mindre sylindrisk, med markert vepsetalje mellom forkropp og bakkropp. Beina er temmelig korte. Vingene er smale, mange arter er vingeløse. De har 6-10 lukkede celler i forvingen, men ingen i bakvingen. Bakkroppen er slank og mer eller mindre sylindrisk, hunnens eggleggingsrør stikker ikke ut utenfor bakkroppsspissen.


== Levevis ==
Bethylidene er parasitoider som særlig angriper larver av biller og sommerfugler. Deres slanke kroppsform gjør at de kan krype inn nesten over alt, og mange er knyttet til larver som fører et skjult levevis inne i tunneler i ved, matvarer eller lignende. Et spesielt trekk er at noen arter har en form for yngelpleie. Ulikt de fleste andre snyltevepser blir hunnen værende ved den angrepne vertslarven, som den har lammet med et giftig stikk, og hjelper larvene sine. Ganske mange arter angriper insekter som gjør skade på lagrede matvarer (for eksempel melbiller, melmøll og klannere) og der er derfor å regne som nyttedyr. Noen arter fra varme strøk er spredt over det meste av verden med sine vertsdyr. Noen arter er benyttet til biologisk bekjempning.


== Utbredelse ==


== Systematisk inndeling ==
Inndelingen følger 

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Bethylidae
Underfamilien Bethylinae
Slekten Bethylus Latreille, 1820 - 26 arter i Europa
Slekten  Eupsenella Westwood, 1874 - ikke i Europa
Slekten  Goniozus Förster, 1856 - 9 arter i Europa
Slekten  Lytopsenella Kieffer, 1911 - ikke i Europa
Slekten  Odontepyris Kieffer, 1904 - to arter i Europa
Slekten  Prosierola Kieffer, 1905 - ikke i Europa
Slekten  Sierola Cameron, 1881 - ikke i Europa


== Referanser ==


== Kilder ==
Fauna Europa (2013) Fauna Europaea version 2.6.2, www.faunaeur.org – utbredelsesdatabase for europeiske dyr.
Bethylidae på Tree of life [2]


== Eksterne lenker ==
(no) Bethylinae hos Artsdatabanken 
(sv) Bethylinae hos Dyntaxa 
(en) Bethylinae hos Fossilworks 
(en) Bethylinae hos NCBI 
(en) Kategori:Bethylinae – bilder, video eller lyd på Wikimedia Commons 
Bethylinae – detaljert informasjon på Wikispecies
ZevenOS

ZevenOS er en tysk Linux-distribusjon som er basert på Ubuntu. Den fokuserer på raskhet og brukervennlighet mens den ligner på BeOS. Den er beregnet på eldre datamaskiner med lav CPU-hastighet og lite minne.
Første versjon er fra 19. desember 2008. Den nåværende versjon er versjon 6.0 fra 1. januar 2015. Den er basert på Ubuntus 14.04 LTS utgave.


== Referanser ==
Dyne:bolic

Dyne:bolic er en Live CD Linux-distribusjon som er basert på Ubuntu. Den er formet av behovene til media aktivister, artister og skapere som ønsker å ha et praktisk verktøy med fokus på multimedia produksjon, og består av et stort assortement med applikasjoner.Første versjon er fra 15. mars 2005. Siste versjon er versjon 3.0.0 fra 8. september 2011. Den er basert på Ubuntus 14.04 LTS utgave.


== Referanser ==


== Eksterne lenker ==
(en) Offisielt nettsted 
(en) Dyne:bolic – kategori av bilder, video eller lyd på Commons
Ken Romain

Ken Romain (født 17. april 1993 i Villepinte) er en fransk sprinter. Han har personlig rekord på 10,29 på 100 meter, og fikk gull på 4 x 100 meter ved U23-EM i friidrett 2015.  


== Idrettskarriere ==
Romain ble fransk ungdomsmester på 60 meter i 2010. I 2011 ble han fransk juniormester utendørs på 100 meter, og ble tatt ut til junior-EM i friidrett 2011. Der fikk han 10. beste tid i innledningsheatet på 100 meter, og gikk ikke videre til finalen. Han deltok også på 4 x 100 meter stafett, som Frankrike vant på tiden 39,35. 
I 2012 ble han fransk juniormester innendørs på 60 meter, og fransk juniormester utendørs på 100 meter. Ved junior-VM i friidrett 2012 fikk han 24. beste tid i innledningsheatet på 200 meter, med tiden 21,34, og gikk ikke videre til semifinalene. Han deltok også på 4 x 100 meter, men Frankrike ble her diskvalifisert. 
Ved det franske U23-mesterskapet i 2013 fikk han gull både på 100 meter, 200 meter og 4 x 100 meter stafett. Han ble dermed tatt ut til U23-EM i friidrett 2013, der Frankrike kom på 6.-plass i finalen på 4 x 100 meter. I 2014 ble han fransk U23-mester på 100 og 200 meter, og deltok også ved Lag-EM i friidrett 2014, der Frankrike konkurrerte i Super League. Der deltok han på 4 x 100 meter stafett, men Frankrike ble diskvalifisert. Han deltok også ved IAAF World Relays 2014 i Nassau, der Frankrike kom på 3.-plass på 4 x 200 meter stafett. 
Ved U23-EM i friidrett 2015 vant Frankrike 4 x 100 meter stafett, med Romain på laget. 


== Referanser ==


== Eksterne lenker ==
(en) Ken Romain – Olympics.com 
(en) Ken Romain – Olympic.org 
(en) Ken Romain – World Athletics 
(fr) Ken Romain – Fédération française d athlétisme 
(en) Profil hos European Athletics
(en) Profil hos All-Athletics Arkivert 7. oktober 2015 hos Wayback Machine.
(fr) Profil hos FFA (Det franske friidrettsforbundet)
Epyrinae

Epyrinae er en underfamilie av stilkvepser. Artene er små, gjerne maurlignende, og opptrer stort sett som parasitoider som snylter på larver av biller.


== Utseende ==
Små, langstrakte, oftest svarte vepser. Hodet er temmelig flatt og omtrent firkantet med litt små fasettøyne, antennene er trådformede. Beina er forholdsvis korte. Mange er vingeløse.


== Levevis ==
Disse vepsene er parasitoider som angriper larvestadiet av biller, særlig billelarver som lever inne i planter.


== Utbredelse ==
Gruppen er utbredt i alle verdensdeler.


== Systematisk inndeling ==

Ordenen vepser (vepser, humler, bier og maur) (Hymenoptera)
Underordenen stilkvepser (Apocrita)
delgruppe broddvepser (Aculeata)
Overfamilien Chrysidoidea
Familien Bethylidae
Underfamilien Epyrinae
stammen Cephalonomiini
Slekten Acephalonomia Strejcek, 1990
Slekten Cephalonomia Westwood, 1833 - 17 arter i Europa
Slekten Israelius Richards, 1952 - én art i Europa
Slekten Plastanoxus Kieffer, 1905 - fem arter i Europa
Slekten Prorops Waterston, 1923
stammen Epyrini Kieffer, 1914
Slekten Allepyris Kieffer, 1905 - fire arter i Europa
Slekten Anisepyris Kieffer, 1905
Slekten Aspidepyris Evans, 1964
Slekten Bakeriella Kieffer, 1910
Slekten Calyozina Enderlein, 1912
Slekten Disepyris Kieffer, 1905
Slekten Epyris Westwood, 1832 - 28 arter i Europa
Slekten Holepyris Kieffer, 1905 - 23 arter i Europa
Slekten Isobrachium Förster, 1856 - tre arter i Europa
Slekten Laelius Kieffer, 1905- - ni arter i Europa
Slekten Leptepyris Kieffer, 1914
Slekten Melanepyris Kieffer, 1913
Slekten Neodisepyris Kurian, 1955
Slekten Neurepyris Kieffer, 1905
Slekten Planepyris Kieffer, 1905
Slekten Pristepyris Kieffer, 1905
Slekten Prolaelius Kieffer, 1905
Slekten Rhabdepyris Kieffer, 1904 - ni arter i Europa
Slekten Trachepyris Kieffer, 1905
Slekten  Triglenus Marshall, 1905
Slekten  Trissepyris Kieffer, 1905
Slekten  Xenepyris Kieffer, 1913
stammen Sclerodermini Kieffer, 1914
Slekten  Allobethylus Kieffer, 1905
Slekten  Alongatepyris Azevedo, 1992
Slekten  Ateleopterus Förster, 1856 - én art i Europa
Slekten  Bethylopsis Fouts, 1939
Slekten  Chilepyris Evans, 1964
Slekten  Disclerderma Kieffer, 1904
Slekten  Glenosema Kieffer, 1905 - fire arter i Europa
Slekten  Lepidosternopsis Ogloblin, 1954
Slekten  Scaphepyris Kieffer, 1905
Slekten  Sclerodermus Latreille, 1809 - 23 arter i Europa
Slekten  Thlastepyris Evans, 1973


== Kilder ==
Fauna Europa (2013) Fauna Europaea version 2.6.2, www.faunaeur.org – utbredelsesdatabase for europeiske dyr.
Bethylidae på Tree of life [1]
van Noort, Simon (uten dato) WaspWeb - Epyrine wasps of Africa and Madagascar. [2]
bugguide.net - bildegalleri over nordamerikanske arter


== Eksterne lenker ==
(no) Epyrinae hos Artsdatabanken 
(sv) Epyrinae hos Dyntaxa 
(en) Epyrinae hos Fossilworks 
(en) Epyrinae hos NCBI 
Epyrinae – detaljert informasjon på Wikispecies
Den truchmenske isthmus

Den truchmenske isthmus er et gammelt navn for det vide og flate landområde i det vestre Kasakhstan som er mellom der avstanden fra Kaspihavet og Aralsjøen er på det korteste. Ordet truchmen er en eldre form for turkmensk; et godt stykke sør for dette (meget brede) «eidet» ligger de vestlige deler av Turkmenistan.
Ordet isthmus, altså eide, er malplassert for andre enn dem som betrakter området på et oversiktskart over Vest-Asia. Det er intet ved området som får en reisende til å fornemme at han er på et eide.
Boksing under de britiske imperie- og samveldeleker 1966

Boksing under de britiske imperie- og samveldeleker 1966. Boksing var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I lekene i 1966 ble det konkurrert i ti vektklasser i boksing, kun for menn. Alle tapende semifinalister fikk bronsemedaljer. Ghana ble beste nasjon med tre gullmedaljer foran England og Nigeria med to hver.


== Medaljer ==


== Eksterne lenker ==
Commonwealth Games
Skyting under de britiske imperie- og samveldeleker 1966

Skyting under de britiske imperie- og samveldeleker 1966. Skyting var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I 1966 var det første gangen skyting var med på programmet i samveldelekene og det ble konkurrert i fem øvelser. Canada ble beste nasjon med to gullmedaljer foran England som også vant to gull.


== Medaljer ==


== Eksterne lenker ==
Commonwealth Games
Svømming under de britiske imperie- og samveldeleker 1966

Svømming under de britiske imperie- og samveldeleker 1966. Svømming var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I lekene i 1966 ble det konkurrert i tjuefire øvelser i svømming, tretten for menn og elleve for kvinner. Australia ble beste nasjon med elleve gullmedaljer foran Canada med sju.


== Medaljer ==


== Eksterne lenker ==
Commonwealth Games
Vektløfting under de britiske imperie- og samveldeleker 1966

Vektløfting under de britiske imperie- og samveldeleker 1966. Vektløfting var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I lekene i 1966 ble det konkurrert i sju vektklasser i vektløfting, kun for menn. England ble beste nasjon med to gullmedaljer.


== Medaljer ==


== Eksterne lenker ==
Commonwealth Games
Friidrett under de britiske imperie- og samveldeleker 1966

Friidrett under de britiske imperie- og samveldeleker 1966. Friidrett var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966–1966) het (British Empire and Commonwealth Games). I lekene i 1966 ble det konkurrert i 34 øvelser i friidrett, 23 for menn og elleve for kvinner. Australia ble beste nasjon med elleve gullmedaljer foran England og New Zealand med fem hver.


== Medaljer ==


== Eksterne lenker ==
Commonwealth Games
Karnafuli vannkraftverk

Karnafuli vannkraftverk er et vannkraftverk ved Kaptai i Bangladesh, i vassdraget Karnafuli i Rangamati-distriktet øst for Chittagong, med total effekt på 230 MW. Dette er det eneste større vannkraftverket i Bangladesh. Kaptai-demningen er en 671 meter lang og 55 meter høy jordfyllingsdam i Karnafuli-elva som ble påbegynt av Øst-Pakistan i 1956, og som regulerer Kaptaisjøen. Midlere vanndyp er 30 meter og maksimal dybde 151 meter. Byggherrer var International Engineering Company, og Utah International Inc.
Kraftverket  er bygget ut i to etapper, i 1962 med 2 x 40 MW enheter, og videre i 1982-88 med ytterligere 3 x 50 MW enheter. Anlegget ble bygget ut med kapital fra USA og fra OECF.


== Se også ==
Liste over verdens største vannkraftverk


== Referanser ==
Britiske samveldeleker 1970

Britiske samveldeleker 1970. Lekene (British Commonwealth Games) var de niende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1954–1966) het (British Empire and Commonwealth Games). Lekene i 1970 ble arrangert i Edinburgh i Skottland i perioden 16. til 25. juli 1970. Det var 1744 utøvere fra 42 nasjoner som deltok i ti sporter. Lekene ble åpnet av Prins Charles. Australia ble beste nasjon med 36 gullmedaljer foran England med tjuesju.


== Medaljer ==


== Deltakende nasjoner ==

Det var 42 nasjoner/land/lag som deltok i lekene i 1970

 Antigua og Barbuda
 Australia
 Bahamas
 Barbados
 Bermuda
 Canada
 Ceylon
 Dominica
 England
 Fiji
 Gambia
 Ghana
 Gibraltar
 Grenada
 Guernsey
 Guyana

 India
 Man
 Jamaica
 Jersey
 Kenya
 Malaysia
 Malawi
 Malta
 Mauritius
 New Zealand
 Nigeria
 Nord-Irland
 Pakistan
 Papua Ny-Guinea
 Saint Lucia
 Saint Vincent og Grenadinene
 Skottland
 Sierra Leone
 Singapore
 Swaziland
 Tanzania
 Trinidad og Tobago
 Uganda
 Wales
 Zambia


== Sporter ==

 Badminton
 Boksing
 Bowls
 Bryting
 Fekting
 Friidrett
 Stuping
 Svømming
 Sykling
 Vektløfting


== Eksterne lenker ==
Commonwealth Games
Bukhara-khanatet

Bukhara-khaganatet (tidligere også Buchara eller Bochara) var en føydalstat i Sentral-Asia i det sørøstlige Turan i tilknytning til byen Bukhara, tidvis selvstendig, og tidvis som emirat. I 1924 ble Bukhara omdøpt til sosialistisk sovjetrepublikk og i 1925 ble territoriet opptatt i Den usbekiske sosialistiske sovjetrepublikk i forbindelse med grenseforandringer i den sentralasiatiske del av Sovjetunionen. Landets tidligere territorium er siden overveiende gått opp i Usbekistan.


== Litteratur ==
Lazar Israelowitsch Albaum, Burchard Brentjes: Herren der Steppe. Zur Geschichte und Kultur mittelasiatischer Völker in islamischer Zeit. 3. Auflage. Deutscher Verlag der Wissenschaften, Berlin 1986, ISBN 3-326-00144-4.
René Grousset: Die Steppenvölker. Attila, Dschingis Khan, Tamerlan. Magnus Verlag, Essen 1975.
Gavin Hambly (utg.): Zentralasien (= Fischer-Weltgeschichte. Bd. 16). 62.–63. Tausend. Fischer-Taschenbuch-Verlag, Frankfurt am Main 1995, ISBN 3-596-60016-2.
Henry Hoyle Howorth: History of the Mongols from the 9th to the 19th Century. Part 2: The So-Called Tartars of Russia and Central Asia. 2 Divisions. Longmans, Green & Co., London 1880.


== Eksterne lenker ==
Salmonsens konversationsleksikon, 2. udgave, bind IV (1916), s. 187-188; oppslag: Buchara
(sv) Buchara: Historia i Nordisk familjebok (2. utgave, 1905)
(sv) Buchara i Nordisk familjebok (2. utgave, 1922)
O. Olufsen: "Beboelser og Beboelsesforhold i Bukhara, Khiva og Turkestan" (Geografisk Tidsskrift, Bind 17; 1903)
O. Olufsen: "Muhamedanske Gravminder i Transkaspien, Khiva, Bukhara, Turkestan og Pamir, I" (Geografisk Tidsskrift, Bind 17; 1903)
O. Olufsen: "Muhamedanske Gravminder i Transkaspien, Khiva, Bukhara, Turkestan og Pamir, II" (Geografisk Tidsskrift, Bind 17; 1903)
Den transkaspiske jernbane

Den transkaspiske jernbane (russisk: Закаспийская железная дорога, Zakaspijskaja zjelesnaja doroga, også kalt den sentralasiatiske jernbane, i Turkmenistan og Usbekistan og inn i Kasakhstan, knytter sammen Tasjkent via Samarkand og Buchara med Türkmenbaşy (tidligere Krasnovodsk) ved Kaspihavet. Lengden er på 1 864 km. Strekningen Krasnovodsk—Samarkand ble bygd under ledelse av den russiske hær 1880–1888, resten ble ferdig 1899. 
Gjennom Tasjkentbanen, som ble ferdig i 1906, ble den transkaspiske jernbane med det russiske og det øvrige europeiske jernbanenett.


== Eksterne lenker ==
(en) Trans-Caspian railway – kategori av bilder, video eller lyd på Commons
Ashuganj gasskraftverk

Ashuganj gasskraftverk er et gasskraftverk i Baria i Bangladesh..  Det har en installert produksjonskapasitet på 725 MW fordelt på 8 (2+3+1+1+1) kokere / turbiner, som ble ferdigstilt suksessivt fra 1970 og 1986. Brenselstypen er naturgass, og utbyggingen skjedde med kapital fra blant annet Storbritannia. Dette er landets nest største kraftverk, og er offentlig eid.


== Se også ==
Liste over verdens største olje- og gasskraftverk


== Referanser ==
Siddhirganj gasskraftverk

Siddhirganj gasskraftverk er et gasskraftverk i Bangladesh..  Det har en installert produksjonskapasitet på 210 MW fordelt på 1+1 kokere / turbiner, som ble ferdigstilt i 2004. Brenselstypen er naturgass. Dette er landets tredje største kraftverk, og er offentlig eid.


== Se også ==
Liste over verdens største olje- og gasskraftverk


== Referanser ==